recursal/SuperWikiNEXT-32B huggingface dataset:
Фотографија од The Teddy Bears
**The Teddy Bears** ― американска поп-музичка група. Тие биле прва вокална група на музичкиот продуцент Фил Спектор.

Историја
--------

По завршувањето на средното училиште *Ферфакс* во Лос Анџелес, Калифорнија, Спектор станал опседнат со неговата песна „*To Know Him Is to Love Him",* која ја компонирал додека сѐ уште бил на училиште. Затоа со своите школски другари го основал бендот The Teddy Bears. Членови на **The Teddy Bears** биле: Фил Спектор, Маршал Леиб, пејачката Анет Клајнбард (подоцна го променила своето име во Керол Конорс) и тапанарот Сенди Нелсон. По една аудиција Спектор успеал да ги убеди луѓето од ЕРА рекордс да го финансираат снимањето на албумот. Песната била снимена во студиото Gold Star по цена од 75 долари.и објавена во август 1958 година; биле потребни два месеци за „To Know Him Is to Love Him" да почне да се емитува.

Песната станала глобален хит. Била на *Billboard* Hot 100 23 недели, во Топ десет 11 и на прво место на листата три недели. Исто така, се искачила на второ место на UK Singles Chart. Се продала во преку два и пол милиони примероци и добила златен диск од RIAA. На 19 години, Спектор ја напишал, аранжирал, свирел, пеел и ја продуцирал најпродаваната плоча во САД.

По овој успех, *Teddy Bears* не успеале да издадат ниеден хит за цела една година, па *Спектор* го распуштил бендот. Распадот бил забрзан со тоа што Клајнбард бил тешко повреден во 1960 година во сообраќајна несреќа.

Дискографија
------------

Студиски албум
* The Teddy Bears Sing! (Imperial Lp-9067; 1959)

Наводи
------

1. 1 2 3  Colin Larkin, уред. (1997). *The Virgin Encyclopedia of Popular Music* (Concise. изд.). Virgin Books. стр. 1166. ISBN 1-85227-745-9.
2. 1 2  Tobler, John (1992). *NME Rock 'N' Roll Years* (1. изд.). London: Reed International Books Ltd. стр. 61. CN 5585.
3. ↑  Murrells, Joseph (1978). *The Book of Golden Discs* (2. изд.). London: Barrie and Jenkins Ltd. стр. 108. ISBN 0-214-20512-6.

Надворешни врски
----------------

* Биографија и дискографија на мечињата
* Teddy Bears — AllMusic (англиски) .

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 34145970335932252620
* LCCN: no94015433
* ISNI: 0000 0001 1497 8593
* BNF: cb13945325b (податоци)
* MusicBrainz: a0ae4842-550d-45e7-a325-0e50cc4f1d80
* NKC: xx0180300

 |

 |
**Антон Карачанаков** (роден на 17 јануари 1992, во Ново Делчево) — бугарски фудбалер, играч од средниот ред на ЦСКА Софија.

Клупска кариера
---------------

### Пирин (Благоевград)

Карачанаков започнал да тренира фудбал во родното село Ново Делчево. На 14 години е донесен во школата на Пирин Благоевград, каде прв тренер му бил Илко Христов. Во јануари 2011 година започнува со тренинзи со првиот тим на Пирин, каде е повикан од тогашниот тренер на популарните „орли", Костадин Ангелов.

Карачанаков дебитира официјално во „А" група на 26 февруари 2011 година, на домашен терен против Черно море. Пирин загубил со 0:1, а Карачанаков се појавува 5 минути пред крајот на местото на Руслан Иванов. На 12 март започнува за први пат востартниот тим и го постигнува својот деби гол во кариерата. Карачанаков го открива резултатот носејќи му водство на својот тим против Литекс, но подоцна „орлите" дозволија пресврт и загубија со 1:2.

### ЦСКА Софија

На 18 јуни Карачанаков се преселил во редовите на ЦСКА Софија со слободен трансфер. Тој го постигна својот прв гол со екипата на ЦСКА во мечот против Локомотив Софија на 22 март 2012, а 3 дена подоцна реализира и против Локомотив Пловдив. На 28 март тој го постигна единствениот погодок во победата над Берое со 1-0, со кој прави серија од три гола во три едноподруго натпревари. По завршувањето на овој натпревар легендата на популарните "червени" Димитар Пенев го одбележува неговиот талент, и му укажува на клубот дека треба да се потруди да го задржи во својте редови во следните сезони. Тој ја завршува дебитантската сезона во клубот со 4 гола и 2 асистенции во 13 средби.

На 31 август 2012 тој си ја открива голгетерската сметка за новиата сезона со 2 гола и асистенција при победата со 4:1 над Мињор (Перник), а исто така беше и избран за играч на мечот.

Репрезентативна кариера
-----------------------

Неговиот прв гол за Фудбалската репрезентација на Бугарија под 21 година го постигнал на 29 февруари, 2012, тогаш тој го постигнал единствениот гол на натпреварот против Фудбалската репрезентација на Полска под 21 година.

Надворешни врски
----------------

* Антон Карачанаков на soccerway

Наводи
------

1. ↑  Антон Карачанаков: Баща ми е левскар, но се радва за мен и ЦСКА Тема Спорт 15 јуни 2011 г.
2. ↑  Черно море би Пирин в Благоевград Блиц 26 Февруари 2011 г.
3. ↑   (бугарски)
**Црно Езеро** (црногорски: *Crno jezero*) ― езеро во Општина Жабљак во северна Црна Гора.

Тоа е ледничко езеро, сместено на планината Дурмитор, на надморска височина од 1.416 м. Тоа е 3 км од гратчето Жабљак.

Географија
----------

Црното Езеро се наоѓа во подножјето на врвот Меѓед и има површина од 0,515 квадратни километри. Езерото се состои од две помали езера: Големо Езеро (Велико језеро) и Мало Езеро (Мало језеро). Езерата се поврзани со тесен теснец кој се суши во текот на летото, создавајќи две посебни водни тела.

* Големото Езеро има површина од 0,338 квадратни километри, максимална длабочина од 24,5 м, максимална должина од 855 m и максимална ширина од 615 м.
* Малото Езеро има површина од 0,177 квадратни километри, максимална длабочина од 49,1 м, максимална должина од 605 м и максимална ширина околу 400 м.

Максималната должина на Црното Езеро е 1.155 м. Малото Езеро всушност има поголем волумен бидејќи е подлабоко.

Црното Езеро е исполнето со бројни планински потоци, а најпознат е потокот Млин. Другите потоци немаат име бидејќи се појавуваат периодично, кога снегот од планината Дурмитор се топи.

Туризам
-------

Црното Езеро е врвна туристичка знаменитост во областа на Дурмитор. Тоа е најголемото и најпознатото од 18 леднички езера на планината. Езерото е лесно достапно, бидејќи е на непосредна близина од средиштето на гратчето Жабљак.

А 3,5 км пешачка патека кружи околу целото езеро и е популарно одредиште за рекреација и пешачење. Многу планински патеки водат од него до други помали езера околу Жабљак. Ресторанот Катун се наоѓа на брегот на езерото и служи традиционални црногорски јадења.

* Големото ЕзероГолемото Езеро
* Малото ЕзероМалото Езеро
* Црното ЕзероЦрното Езеро

Наводи
------

1. ↑  Masters, Tom. 2007. *Eastern Europe*. Footscray, Australia: Lonely Planet, p. 537.
2. ↑  Rellie, Annalisa, & Rudolf Abraham. *Montenegro*. Bucks, UK: Bradt Travel Guides, p. 256.
**Сара Далгрен** — шведска пејачка, глумица и музички уметник. Родена е во 1980 година и ја добила својата прва улога кај Бурос Стадштетер во претставата „*Божиќна песна"* од Чарлс Дикенс. Тогаш имала само 7 години.

Во 2000 година студира танцување три години на *Балетакадемијан* (Балетска академија) во Гетеборг.

Во 2005 година, таа ја доби улогата „Софи" во мјузиклот „*Мама Миа!"* од Бени Андерсон и Бјорн Улвеус. Таа работеше во ансамблот две и пол години, потоа во Циркус во Стокхолм и во *Скандинавиум* во Гетеборг. Таа ја играше улогата на Софи скоро 60 пати и играше со ѕвезди како Гунила Бакман, Рубен Салмандер и Бенгт Баулер.

Сара Далгрен исто така учествуваше во придружните вокали на филмот *Mamma Mia!* каде глуми Мерил Стрип во улогата на „Дона".

Во 2010 година го издаде својот албум „Ангелите плачат кога хероите лажат".

Дискографија
------------

* "Мама миа!" (Официјален албум за шведскиот ансамбл)
* Ангелите плачат кога хероите лажат (соло албум)
* Мама миа! Саундтрак на филмот

Наводи
------

Надворешни врски
----------------

* www.saradahlgren.se
**Махалија Џексон** (26 октомври 1911 — 27 јануари 1972 година) — американска евангелска пејачка. Поседува моќен алт глас. Таа била посочена како "Кралицата на Евангелието". Таа станала една од највлијателните евангелски пејачи во светот и била предвесник на меѓународно ниво како пејач и активист за граѓански права. Таа била опишана од страна на изведувачот Хари Белафонте како "една од најмоќните црни жени во САД". Таа снимила околу 30 албуми (најчесто за Колумбија Рекордс) во текот на нејзината кариера. Нејзините плочи од 45 вртежи во минута биле продавани во „златни" милионски тиражи.

"Јас ја пеам божјата музика, бидејќи ме прави да се чувствувам слободна", Џексон еднаш кажала за нејзиниот избор на евангелието, додавајќи, "Тоа ми дава надеж. Со блуз, кога ќе завршите, сѐ уште ви останува блуз."

Животопис
---------

Била родена на 26 октомври 1911 година, како Махала Џексон и и дале прекар "Хејли". Џексон израснала во Црниот Бисер, дел од Каролтон соседството на горниот дел од Њу Орлеанс. Во нејзиниот три-собен стан на улицата Пит биле сместени тринаесет луѓе и куче. Таму престојувале Малата Махала (именувана по нејзината тетка, Махала Кларк-Пол која семејството ја нарекувале тетка војвода); нејзиниот брат Рузвелт Ловец, кој бил наречен Питер; и нејзината мајка Черити Кларк, која работела како слугинка. Неколку тетки и роднини живееле во нејзината куќа. На Тетка Махала и бил даден прекарот "Војводата" откако се докажала себеси како неприкосновен "шеф" на семејството.

Наводи
------

1. ↑  Collins, Willie (January 29, 2002). „Mahalia Jackson". *St. James Encyclopedia of Pop Culture*. Посетено на February 23, 2010.
2. ↑  „Mahalia Jackson NNDB Profile". NNDB. Посетено на May 9, 2007.
3. ↑  „Biography, PBS". Pbs.org. Посетено на September 15, 2011.
4. ↑  „History.com". History.com. Посетено на September 15, 2011.
5. ↑  Mojo Magazine, *The Mojo Collection: The Ultimate Music Companion, 4th Edition*. Canongate Books (2003), p. 20. ISBN 1-8476-7643-X.
6. ↑  Dennard, Kenney (2010), „Entertainment Profile: Mahalia Jackson", *The Informer*, Архивирано од изворникот на 2017-05-10, Посетено на 2018-09-28 Укажано повеќе од еден `|work=` и `|newspaper=` (help)More than one of `|work=` и `|newspaper=` specified (помош)
7. ↑  Wilson, John S. "Singing the Glory of God: An Appraisal". 28 January 1972. The New York Times. 2010.
**Николче Новески** (Битола, 28 април 1979

) — македонски професионален фудбалер. Новески бил одбранбен играч, а најчесто играл на позициите централен или лев бек.

Животопис
---------

Кариера
-------

Во 1998 година, Новески како анонимен фудбалер на „ФК Пелистер" заминал во Германија, каде самостојно си го пробивал патот, завршувајќи во ФК Мајнц за кој потпишал во 2004 година. Во 2005 година, Новески го добил признанието на Фудбалската федерација на Македонија за најдобар македонски фудбалер кој настапува во странство, додека на 26 декември 2013 година, Фудбалската федерација на Македонија го прогласила за најдобар македонски фудбалер. Во сезоната 2014-2015, според анкетата на весникот „Алгемајне цајтунг", Новески бил прогласен за најдобар играч на „Мајнц", со освоени 35,7% од гласовите. По завршувањето на сезоната, тој се простил од екипата на „Мајнц" за која настапувал цели 11 сезони, а ја носел и капитенската лента. За „Мајнц", Новески одиграл над 300 натпревари на кои постигнал и 12 гола. Новевски има постигнато 6 автоголови во натпреварите од Бундеслигата, со што е играчот кој постигнал најмногу автоголови во историјата на Бундеслигата.

Од 2004 до 2013 година, заклучно со квалификациониот циклус за СП во Бразил, Новески одиграл 64 натпревари за македонската фудбалска репрезентација при што постигнал пет гола.

Наводи
------

1. ↑  "Новески: Повеќе ќе се гордеев ако не бевме последни во групата", *Дневник*, година XVII, број 5351, петок, 27 декември 2013, стр. 26-27.
2. 1 2  „Новески избран за играч на сезоната во Мајнц", *Дневник*, година XIX, број 5794, петок, 19 јуни 2015, стр. 26.
3. ↑  „Новески: Повеќе ќе се гордеев ако не бевме последни во групата", *Дневник*, година XVII, број 5351, петок, 27 декември 2013, стр. 26-27.
**Ан-Кристин Алберг** (родена на 27 септември 1957 година), е шведска политичарка на Социјалдемократската партија и член на шведскиот Риксдаг од 2006 година. Таа го заземала местото број 19 за јужната изборна единица на округот Вестра Јеталанд. Таа работи како дадилка и како политичар. Таа живее во Бурос и е мажена со две возрасни деца.

Политичка кариера
-----------------

Таа првпат била донесена во Риксдаг во 2005 година како замена за колешката која го напуштила Риксдагот. По општите избори во 2006 година, таа била официјално избрана во Риксдаг. Помеѓу 2005 и 2006 година таа била заменик за Комитетот за пазар на труд и Комитетот за социјално осигурување. По изборите во 2006 година, таа станала официјален член на тие комисии.

За време на општите избори во 2010 година, таа го напуштила Комитетот за социјално осигурување и станала заменик за Комитетот за одбрана. По општите избори во 2018 година, таа го напуштила Комитетот за социјално осигурување за да се приклучи на Комитетот за здравство и благосостојба.

Наводи
------

 

1. ↑  Ann-Christin Ahlberg on hitta.se
2. ↑  birthday.se Ann-Christin Ahlberg
3. 1 2 3 4  „Ann-Christin Ahlberg (S)". *riksdag.se*. 17 December 2014.
**Лесја Украинка** (укр. Леся Українка) (25 февруари 1871 – 13 август 1913) е позната украинска писателка. Нејзиното вистинско име е **Лариса Петривна Косач-Квитка** (укр. Лариса Петрівна Косач-Квітка).

Родена е во Новоград-Волински (Новоград-Волинський), во тоа време во состав на Руската Империја. Нејзината мајка е Олга Драгоманова, украинска писателка позната под псевдонимот Олена Пчилка (Олена Пчілка)

Книжевно творештво
------------------

Поезија:

* «На крилах пісень» (1893)
* «Думи і мрії» (1899)
* «Відгуки» (1902)
* «Contra spem spero» (1890)
* «Невільничі пісні» (1895)

Драматургија:

* «Одержима» (1901)
* «Кассандра» (1907)
* «У катакомбах» (1905)
* «Лісова пісня» (1911)
* «Камінний господар» (1912)

Ликот на Лесја Украинка
-----------------------

Советска поштенска марка со ликот на Лесја Украинка
Во времето на СССР, ликот на Лесја Украинка е претставен на советските поштенски марки. Сега ликот на Лесја Украинка е претставен на украинската банкнота од 200 грн.

Врски
-----

* Споменик на Лесја Украинка во Торонто, Канада Архивирано на 4 март 2016 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 22278310
* LCCN: n50047741
* ISNI: 0000 0001 0878 4338
* GND: 118625160
* SUDOC: 027779610
* BNF: cb131629944 (податоци)
* BIBSYS: 90679910
* MusicBrainz: 1e2875a8-9639-473a-89b4-daf417acb866
* NLA: 35560537
* NDL: 031990472
* NKC: ola2002113532
* RLS: 000040298
* BNE: XX988394
* CiNii: DA01929574

 |

 |
Кристална структура на готварска сол (халит). Секој атом има шест најблиски соседи, со октаедарска геометрија. Овој состав е познат како *кубично густо паковање*   

  Na+  

  Cl−  

**Јонски кристали** — јонски соединенија во стабилна состојба. Околу еден јон се сврзуваат онолку јони со спротивен полнеж колку што овозможува нивната големина.

Јонските кристали се кристали кои се одликуваат со кристална решетка каде што силите на сврзувањето меѓу јоните имаат електростатичка природа. Хемиски соединенија кои имаат јонска решетка во растворена или стопена состојба, се во форма на јони и се силни електролити. Пример за такви кристали се NaCl, KCl, K итн.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00564203

 |

 |
**Елена Папаризу** (грчки: *Έλενα Παπαρίζου*; родена на 31 јануари 1982 во Шведска), меѓународно позната како **Елени Папаризопулу** е грчко-шведска пејачка, честопати и текстописец и поранешен модел. Родена и одгледана во Шведска, таа ја започна нејзината кариера во 1999 година како члена на дуото Антика, а исто така и со тоа што работеше и како модел за Шведско-грчки бренд. Антик главно пееше низ и за грчката диаспора и заедно пееја песни со традиционално грчки елементи, на грчки и англиски. После заземањето на добро место на грчката музичка сцена, следеше нивниото учество на Евровизија 2001, а исто така нивната слава не престана сè додека мирно и двајцата члена не ги продолжија нивните музички патишта. Папаризу од 2003 официјално ја започна нејзината соло кариера и го издаде нејзиниот прв албум наречен *Protereotita* (2004), кој содржи главно поп звуци со лајка елементи. Следеше нејзината победа на Евровизија 2005 за Грција, со песната „My Number One". Со ова таа и ја донесе првата победа на Грција на Евровизија. После евровизискиот успех, нејзиниот албум доби платински уверенија доби две *Arion* музички награди а во меѓувреме иако настапуваше низ Грција, таа спремаше албум на англиски јазик. Следеа три нови албуми *Iparhi Logos* (2006), *The Game of Love* (2006), и *Vrisko To Logo Na Zo* (2008) и сите три достигнаа платинска продажба и добија неколку награди. Според *IFPI Greece* Елена Папаризу има продадено околу 150,000 албуми и 50,000 сингли.

Наводи
------

1. ↑  Maravegias, Ilias (2008-02-17). „Κάνοντας μόδα τη Eurovision" (грчки). List of newspapers in Greece. Архивирано од изворникот на 2011-07-21. Посетено на 2009-07-14. Text "Espresso News]]*" ignored (help)*

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 313410803
* ISNI: 0000 0001 3231 4686
* GND: 135441617
* SELIBR: 381050
* MusicBrainz: 28a40a67-ecd3-432a-be2f-51490a7743ec

 |

 |
**Роберт Александар Петар Стамболџиев** — австралиски фудбалер со македонско потекло. Роден е на 26 октомври 1990 во Мелбурн, Австралија. Моментално игра во ФК Ники од Волос, Грција.

Kaриера
-------

Кариерата ја започнал во австралиски Престон лајонс, кој всушност е клуб на македонските иселеници во Австралија. Во 2009 година се сели во Европа и тоа во грчкиот гигант Панатинаикос, со кој стана првак на Грција во сезоната 2010/11. По две сезони се сели во Кавала, па Продефтики и Трасиволос.

Во 2012 година Грција ја менува со Кипар, каде игра во дресот на Олимпијакос Никозија. На Кипар игра и за АЕК Куклиа, а во овој преоден рок потпиша за Ники Волос, со што направи кам-бек во Грција.

За квалитетот на Стамболџиев доволно говори фактот дека тој веќе има 7 настапи и 2 гола за австралиската млада репрезентација, но бидејќи нема настап за најсилната репрезентација на Австралија може да заигра за нашиот состав според правилата на ФИФА.

Поврзано
--------

* Македонска дијаспора
* Македонци во Австралија

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |


|  |  |
| --- | --- |
| Stub icon | *Оваа статија поврзана со Австралија е никулец. Можете да помогнете со тоа што ќе ја проширите.** п
* р
* у
 |
**ХК „Карлскруна"** е хокеарски клуб од градот Карлскруна, Шведска, кој моментално се натпреварува во првата хокеарска шведска лига. Домашните натпревари ги игра во арената „Карлскруна арена" со капацитет од 5.050 гледачи. Боите на клубот се портокалова, црна и бела.

Историја
--------

Хокеарските клуб на Карлскруна е формиран во 2001 година врз темелите на екипата на Карлскруна ИК кој истата година банкротирала.

Клубот својата професионална активност ја започнал во сезоната 2008/09 година кога успеал да се квалификува за влез за настап во третата лига.

Во сезоната 2012/13 година тимот успеал да влезе во втората шведска лига, а сезоната 2014/15 Карлскруна за прв пат влегува во најелитното хокеарско натпреварување во Шведска.

Најдобриот резултат го има во сезоната 2016/17 кога тимот го освојува 11то место.

Наводи
------

1. ↑  „Karlskrona HK team page". *eliteprospects.com*. 2016-05-06. Посетено на 2016-05-06.

Надворешни врски
----------------

* Службено мрежно место
Георг Фридрих Хендл *(лево)* и кралот Џорџ I на реката Темза на 17 јули 1717 г. Слика на Адуар Аман (XIX в.)
**Музика на вода** (тогашен англиски: *Water Musick*) — збирка оркестрални ставови, кои често се сметаат за три свити, компонирани од Георг Фридрих Хендл. Премиерата била во летото 1717 г. кога кралот Џорџ I побарал концерт на Темза. Концертот би изведен од 50 музичари крај неговата барка. Кралот бил толку возхитен што побарал коцертот да се отсвири ури трипати за време на екскурзијата.

Музика и инструментација
------------------------

На пловилото биле донесени сите инструменти од барокниот оркестар освен чембалото, кое било незовможно да се постави заради неговата големина.

Овие инструменти се: две хорни, две обои, еден фагот и жичени инструменти.

Делото почнува со Француска увертира и содржи менуети, буреа, хорнпајпи и паспје. Поделено е во три свити:

1. Свита во еф-дур, HWV 348
2. Свита во де-дур, HWV 349
3. Свита во ге-дур, HWV 350

Меѓутоа постојат многу докази за поинаков аранжман во собраните дела од Хендл во изданието „Дела од Георг Фридрих Хендл", Том. 47, 1886 г. од Фредерик Крисандер, каде „свитите" во де и ге си ги мешаат ставовите. Овој редослед доаѓа од првото издание на собраните дела на Хендл од Семјуел Арнолд (1788) како и од примероците на партитури од времето на Хендл.

Денес музиката во секоја свита немаат предодреден ред. При изведбата за кралот се свирела мека и бавна музика кога пловилото на оркестарот било близу до барката на кралот, додека гласните и брзите дела се свиреле кога тие биле пооддалечени.

На снимките, делото „Музика за кралскиот огномет" често се става заедно со „Музика на вода", делумно или целосно. Заедно, овие дела ја претставуваат најславната музика на Хендл за оркестар во денешна смисла.

Надворешни врски
----------------

* Музика на вода: Слободни извори на проектот „Меѓународна музичка библиотека на партитури" (англиски)

Снимки
------

* MP3-снимка на „Музика на вода" на Криејтив комос Архивирано на 12 март 2007 г. (англиски)
**Мајмунска работа** (англиски: *Monkey Business*) - американски филм од 1952 година, во режија на Хауард Хокс (Howard Hawks). Главните улоги ги играат: Кери Грант (Cary Grant), Џинџер Робертс (Ginger Rogers), Мерилин Монро (Marylin Monroe) Чарлс Кобурн (Charles Coburn), Хју Марлоу (Hugh Marlowe) и Роберт Корнтвејт (Robert Cornthwaite).

Џинџер Роџерс, Роберт Корнтвејт, Кери Грант и Мерлин Монро во „Мајмун бизнис"

Синопсис
--------

Несмасниот професор Барнаби Фултон (го игра Грант) веќе неколку месеци безуспешно се обидува да направи формула за пијалак за подмладување. Еден од мајмуните во лабораторијата случајно ги меша состојките и ги истура во сад со вода. Професорот ја пие течноста и се подмладува во духот, па купува нов костум и спортски автомобил, ја менува фризурата и лудува низ градот со секретарката на неговиот шеф, убавата Луис Лорел (ја игра Монро). По осум часа, пијалакот престанува да дејствува и професорот повторно се враќа во претходната состојба. Потоа, од водата пие и неговата сопруга Едвина (ја игра Роџерс), која наеднаш добива желба за авантури и му се приближува на Хенк (го игра Марлоу) кој ѝ се додворувал во младоста. Така, Фултон сфаќа дека магичниот пијалак носи само проблеми и одлучува да се откаже од натамошните експерименти. Меѓутоа, тој и Едвина повторно пијат голема доза од пијалакот и почнуваат да се однесуваат како мали деца, а Барнаби дури се обидува да го линчува Хенк. Најпосле, претпоставените на Барнаби, исто така, пијат од пијалакот и почнуваат да се однесуваат како деца. На крајот, дејствието на формулата поминува, а Барнаби ја согледува привлечноста на Едвина.

Наводи
------

1. ↑  HRT, Majmunski posli, američki film (1952.) (пристапено на 20.4.2020)
Ана Штерки
**Ане Кетрин „Ана" Стерки моминско** Нилсен (1856–1939) била данско- шведска политичарка (социјалдемократка ), организатор на синдикатот, феминистка и уредничка, главно активна во Шведска .

Штерки работела како шивачка во Данска, каде што била активна во данското синдикално движење. Во 1891 година, таа се преселила во Шведска со шведскиот синдикален организатор Фредрик Штерки, со кого имала врска; никогаш не се венчале, но таа го користела неговото презиме.

Таа била пионер во нејзината работа за градење синдикати за жени, а работела и за создавање на социјалдемократска женска група во партијата. Била членка на Шведската социјалдемократска партија од 1900 до 1925 година, претседателка на Женскиот синдикат (1902–1907), уредничка на списанието *Моргонбрис* заедно со Марија Сандел  (1904–1909) и почесна претседателка на Социјалното Демократски жени во Шведска (1920–1925).

Наводи
------

 

1. ↑  Stig Hadenius, Torbjörn Nilsson & Gunnar Åselius (1996). Sveriges historia. Borås: Bonnier Albs. ISBN 91-34-51857-6
2. ↑  Katarina Leppänen (2019). „The Swedish journal Morgonbris on political violence in Finland 1917–1918". *Scandinavian Journal of History*. **44** (2): 194. doi:10.1080/03468755.2018.1466986.

* Гунхилд Кајл и Ева фон Крузенстјерна (1993). Квинопрофилер. Norstedts Tryckeri AB Стокхолм: Natur &amp; Kultur .ISBN 91-27-75349-2ISBN 91-27-75349-2 .
* Стиг Хадениус, Торбјорн Нилсон и Гунар Аселиус (1996). Sveriges historia. Бурос: Бониер Албс.ISBN 91-34-51857-6ISBN 91-34-51857-6 .

Дополнително читање
-------------------

* Anna Sterky at Svenskt kvinnobiografiskt lexikon
Шах Рук Кан
**Шах Рух Кан** ( pronounced [ˈʃɑːɦɾʊx xɑːn] ; роден на 2 ноември 1965 година), познат и по иницијализмот **СРК**, е индиски актер и филмски продуцент кој работи во хинди филмови. Наведен во медиумите како „ Баадшах од Боливуд" и „Кралот Кан", тој се појавил во повеќе од 90 филмови и заработил бројни признанија, вклучително и 14 награди Филмфаер. Добитник е на Падма Шри од Владата на Индија, како и Орден за уметности и писма и Легија на честа од Владата на Франција. Кан има значајни следбеници во Азија и јужноазиската дијаспора ширум светот. Во однос на големината на публиката и приходите, тој е опишан како една од најуспешните филмски ѕвезди во светот. Многу од неговите филмови го тематизираат индискиот национален идентитет и врските со заедниците во дијаспората, или половите, расните, социјалните и верските разлики и поплаки.

Кан ја започнал својата кариера со настапи во неколку телевизиски серии во доцните 1980-ти, а своето деби во Боливуд го имал во 1992 година со *Дивана*. Првично бил признат за играње злобни улоги во филмовите *Baazigar* (1993) и *Darr* (1993). Кан се етаблирал со глумење во серија романтични филмови со најголема заработка, вклучувајќи ги *Dilwale Dulhania Le Jayenge* (1995), *Dil To Pagal Hai* (1997), *Kuch Kuch Hota Hai* (1998), *Mohabbatein* (2000), *Kabhi Khushi Kabhie Gham. ..* (2001), *Кал Хо Наа Хо* (2003) и *Веер-Заара* (2004). Тој заработил критичко признание за неговиот портрет на алкохоличар во *Девдас* (2002), научник на НАСА во *Свејдс* (2004), тренер за хокеј во *Чак Де! Индија* (2007) и маж со Аспергеров синдром во *Моето име е Кан* (2010). Дополнителни комерцијални успеси дојдоа со романтичните драми *Om Shanti Om* (2007) и *Rab Ne Bana Di Jodi* (2008), и со неговото проширување во комедии во *Chennai Express* (2013) и *Среќна Нова Година* (2014). По краткиот неуспех и пауза, Кан се вратил во кариерата со акциониот филм *Патаан* (2023), кој стана второто хинди издание со најголема заработка.
Местоположбата на областа во округот Хелмштет
**Шенинген** (германски: *Schöningen*) — слободна област во округот Хелмштет, во сојузната покраина Долна Саксонија, Германија. Името на областа доаѓа од соседниот град Шенинген.

Областа има површина од 11,92 км2 и се граничи на север со општините Ребке и Варберг, на исток со градот Шенинген и на југ со општината Зелинген во истиот округ. На запад се граничи со слободната област Фогтсдалум во округот Волфенбител.

Слободната област е ненаселена. Од статистички причини се води под бројот 03 1 54 506.

Наводи
------

1. 1 2  Сојузна статистичка служба на Германија, Alle politisch selbständigen Gemeinden mit ausgewählten Merkmalen am 30. September 2013 Архивирано на 4 март 2016 г.

|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
**Ум Ар-Расас** (арапскиأم الرصاص) е археолошки објект кој се наоѓа во Јордан и содржи останки од времето на Римското Царство, Византија и почетокот на муслиманската цивилизација. Поголемиот дел од овој археолошки тип сѐ уште не е испитан ниту раскопан. Досега има се има откриено неколку цркви. Во 2004 година бил вклучен во списокот на УНЕСКО во 2004 година.

Најважниот пронајдок е мозаикот од црквата Свети Стефан. Тој бил направен во 785 година, а откриен во 1986 година. Тој е и најголемиот зачуван мозаик во Јордан. Во централен план се изобразени сцени од лов и риболов.
**Ирма Андерсон-Кото** (р. 1895  - г. ?) — шведски ботаничар и пионер во генетиката на папратот.

Ирма во нејзината стаклена градина во хортикултурниот институт Џон Инес

Образование
-----------

Ирма дипломирала на Универзитетот во Стокхолм. Во 1919 година таа му пишала на Вилијам Бејтсон и се придружила на тогашната хортикултурна институција Џон Инес  (сега Центарот на Џон Инес) како волонтерски работник, а подоцна била назначена за студентка. Од 1934-38 година студирала докторски студии на Универзитетот во Лондон.

Истражување
-----------

Ирма го проучувала наследството во папратите  и прва вовела употреба на медиум за раст заснован на агар за експериментално испитување на гаметофити од папрат. Нејзината студија за апсорбирана и полиплоидна серија во Сколопендриум била важна за разбирање на потеклото и развојот на наизменичноста на генерациите, клучен концепт во развојот на растенијата. Таа била поканета да се приклучи на членството на британското птеридолошко друштво како почесен член, но била избрана да се придружи како почесна претплатничка. По своето време во Велика Британија, студирајќи британски папрати, таа се вратила во Шведска за да работи во Институтот Венер-Грен, Стокхолм. Неодамна, некои од нејзините хипотези за доминација на одредени алели  во папрати беа потврдени експериментално.

Наводи
------

1. ↑  Fries, Robert Elias. A Short History of Botany in Sweden, p. 112 (1950) ("The work of docent IRMA ANDERSSON-KOTTO of the Stockholm University (born in 1895) includes a series of papers on investigations of the genetics of ferns ...")
2. ↑  „Biology and Evolution of Ferns and Lycophytes, Chapter 4". doi:10.1017/CBO9780511541827.005. Посетено на 10 May 2019. Наводот journal бара `|journal=` (help)
3. ↑  Andersson-Kottö, Irma (2010). „A Genetical Investigation in Scolopendrium Vulgare". *Hereditas*. **12** (1–2): 109–177. doi:10.1111/j.1601-5223.1929.tb02500.x.
4. ↑  „J.B.S Haldane: the John Innes years (2017)".
5. ↑  „Graduates lists 1932-1934" (PDF). Архивирано од изворникот (PDF) на 2017-06-28. Посетено на 2019-03-26.
6. ↑  Andersson, Irma (1927). „Note on some characters in ferns subject to Mendelian Inheritance". *Hereditas*. **9** (1–3): 157–168. doi:10.1111/j.1601-5223.1927.tb03517.x.
7. ↑  Verdoorn, Frans; Alston, A. H. G. (2013-11-09). *Manual of Pteridology*. ISBN 9789401761116.
8. ↑  „Biology and Evolution of Ferns and Lycophytes". Архивирано од изворникот на 2019-03-26. Посетено на 2020-10-05.
9. ↑  „Population Genetics textbook".
10. ↑  „Svensk Botanisk Tidskrift: Volym 26: Häfte 1-2, 1932".
11. ↑  Steil, W. N. (1951). „Apogamy, Apospory and Parthenogenesis in the Pterifophytes". *Botanical Review*. **17** (2): 90–104. doi:10.1007/BF02861787. JSTOR 4353447.
12. ↑  „The British Fern Gazette".
13. ↑  Andersson-Kottö, Irma (1930). „Variegation in three species of ferns". *Zeitschrift für Induktive Abstammungs- und Vererbungslehre*. **56**: 115–201. doi:10.1007/BF01739802.
14. ↑  „Patterns of variation of a common fern (Athyrium filix-femina; Woodsiaceae): Population structure along and between altitudinal gradients". 2007.
Една мерка на ритамот „Скоч снеп" или ломбардиски ритам, означена во музички лист во 4/4.
**Ломбардискиот ритам** или **скоч снеп** - синкопиран музички ритам во кој кратка, нагласена нота е проследена со подолга. Ова го враќа образецот вообичаено поврзан со музичките точки или *нееднаквите точки*, во кои подолгата вредност претходи на пократката.

Во барокната музика, ломбардискиот ритам се состои од нагласена шеснаесеттина нота проследена со осмина нота со точка.

Во шкотските народни танци, скоч снепот (или шкотскиот снеп) е истакната одлика на страстпито.

Поради имиграцијата на Шкотите во Апалачија, елементите на шкотската музика, како што е ломбардискиот ритам, се присвојуваат во популарните музички облици на XX и XXI век. Во современата северноамериканска поп и рап музика, ломбардискиот ритам е многу чест; неодамнешните изданија на Пост Мелоун, Карди Б и Аријана Гранде се одликуваат со скоч снепот. Песната на Гранде „7 Rings" била предмет на контроверзии околу овој ритам, при што неколку хип-хоп уметници (Принцес Нокиа и Соулџа Бој) кои го користеле ритамот на иконски начин, покренале обвиненија за плагијат.

Библиографија
-------------

* Temperley, Nicholas; Temperley, David (September 2011), „Music-Language Correlations and the "Scotch Snap"", *Music Perception*, **29** (1): 51–63, doi:10.1525/mp.2011.29.1.51
**Хуаскар Инка** (кечуански: *Waskar Inka*) бил дванаесетти Сапа Инка на Империјата на Инките кој владеел од 1527 до 1532 година, наследувајќи го неговиот брат Нинан Кујочи и неговиот татко Хуајна Капак. Двајцата, и неговиот татко и неговиот брат, умреле пред Хуаскар да го наследи престолот. Иако Нинан Кујочи требало да биде Сапа Инка, бидејќи умрел прерано не се смета за Сапа Инка. 

Хуаскар.
По смртта на брат му и татко му, не се знаело кој е наследникот, Хуаскар или неговиот друг брат Атахуалпа и тогаш започнала војна помеѓу нив. По долги крвави војни, Атахуалпа го убил неговиот брат станувајќи наследник на престолот, но овој пат се соочил со друга опасност - шпанската окупација на Јужна Америка.

Поврзано
--------

* Сапа Инка
* Список на Сапа Инки
* Империја на Инките


|  |  |
| --- | --- |
|  | *Оваа статија поврзана со Инките е никулец.Можете да помогнете со тоа што ќе ја проширите.* |

|
|  |
| Претходник**Хуајна Капак** | **Сапа Инка**1527–1532 | Наследник**Атахуалпа** |
*Киркогатан*, Онингеби (1893)
**Ана Емелија Елиса Венгберг** (1865–1936) била шведска сликарка специјализирана за портрети која била членка на колонијата на уметници Онингеби на финскиот остров Аланд. Нејзините дела се во збирките на Националниот музеј за ликовни уметности во Стокхолм и музејот Хелсингборг.

Биографија
----------

Родена на 24 април 1865 година во Истад, Шведска, Венгберг била ќерка на Пер Август Венгберг и Емилија Софија Карлхајм-Гиленсколд. Студирала кај Едвард Персеј во Стокхолм (околу 1884) и Бенгт Норденберг во Диселдорф, како и во Париз. Од 1890 до 1894 година живеела во Финска.

Венгберг првпат изложува во 1903 година, често сликајќи портрети со светли бои. Таа постанува активен член на колонијата на уметници Önningeby на островот Аланд каде што и постананува пријателка на Ева Аке. Нејзината слика на Онингеби од 1893 година го прикажува Аке како се шета со ЈАГ Аке, нејзиниот сопруг. Таа се вратила во Онингеби дури во 1920 година како што е потврдено од една од нејзините слики.

Наводи
------



1. 1 2  „Anna Wengberg" (Swedish). Konstnärslexikonett Amanda. Посетено на 18 March 2017.CS1-одржување: непрепознаен јазик (link)
2. 1 2 3  „Wengberg, Anna" (Swedish). Svenska Konstnärer. Посетено на 18 March 2017.CS1-одржување: непрепознаен јазик (link)
3. 1 2  „Wengberg, Anna" (Swedish). Helsingborg. Посетено на 18 March 2017.CS1-одржување: непрепознаен јазик (link)
Првата страница на баховата партита за виолина бр.3
**Партита** (од итал. *partitare* = „дели") првично се однесувало на поединечно инструментално музичко дело (XVI и XVII век), но композиторот Јохан Кунау (1660-1722) и подоцнежните германски композитори (особено Јохан Себастијан Бах) го користеле поимот со значење на збирка на музички дела, како синоним за свита.

Јохан Себастијан Бах има искомпонирано две збирки партити за различни инструменти. Оние за соло клавијатура ги издал под наслов Опус 1 (познат како „Вежби за клавијатура I", т.е. *Klavierübung I*). Некои за партита ја сметаат и свитата во Ха-мол, наречена „Увертира во француски стил" (или „Француска увертира") (*видете* Француски свити). Баховите партити многу ретко се нарекуваат „*Германски свити*", како аналогија на „националното" именување на Англиските и Француските свити. Видете: Партити за клавијатура (BWV 825–830).

Бах искомпонирал и три партити за соло виолина во 1720 г. кои ги спарил со сонати. Видете: Сонати и партити за соло виолина.

Извор
-----

* BWV листа со Баховите партитури (со нивните тоналитети), како и Француската увертира Архивирано на 16 јули 2006 г. (англиски)

Пример
------


|  |
| --- |
| Менует Бр.1 од Партитата Бр.1 во б-дур (извадок) |
|  |
| од Јохан Себастијан Бах. Изведба на чембало. |

* *Не можете да ја чуете снимката? Видете помош со снимки.*
**Игор Алексовски** (роден на 24 февруари 1995 г.) ― македонски професионален фудбалер кој игра како голман за Работнички во Првата македонска фудбалска лига.

Кариера
-------

### Клупска кариера

Алексовски го направил своето возрасно деби на 4 август 2013 година на 18-годишна возраст, играјќи го целиот натпревар за Македонија Ѓорче Петров 1932 против Вардар во првото коло од Првата фудбалска лига на Македонија 2013/2014. Таа сезона, тој продолжил да одигра 31 натпревар, пропуштајќи ги само последните две кола.

### Меѓународна кариера

Од 2012 година, Алексовски е редовен во повеќето младински репрезентации на Македонија.

Тој го имал своето деби за фудбалската репрезентација на Македонија на 22 октомври 2022 година на пријателски натпревар против Саудиска Арабија.

Успеси
------

Вардар Вардар
* Прва македонска лига (1): 2016/17

Наводи
------

1. ↑  „Игор Алексовски". Посетено на 31 март 2023.
2. ↑  „Saudi Arabia vs. Macedonia". macedonianfootball. 22 октомври 2022. Посетено на 31 март 2023.

Надворешни врски
----------------

* Игор Алексовски на WorldFootball.net
* Игор Алексовски на soccerway
*Оваа статија е за глумецот. За фудбалерот, видете Тони Наумоски.*

**Тони Наумовски** (англиски: *Tony Naumovski*, 23 мај 1977, Сиднеј, Австралија) е австралиски и американски глумец со македонско потекло. Тој работи во Њујорк, САД.

Животопис
---------

Наумовски е роден во Сиднеј. Својата глумечка кариера ја започнал на 16 години, кога се зачленил во една локална македонска глумечка група наречена „Талија". Својата прва професионална улога ја одиграл во 1996 година, во претставата „Ромео и Јулија" во Македонскиот национален театар во Битола.

Во 1996 година се запишал на Националната академија за театарски и филми уметности (НАТФИЗ), во Софија, во класата на Стефан Данаилов, а студиите ги завршил во 2000 година. Постдипломските студии ги завршил во 2003 година во Сиднеј. Исто така, Наумовски добил стипендија од институтот за театар и филм на Ли Стразберг.

Наумовски покрај мајчиниот македонски, зборува и англиски, српскохрватски, бугарски и руски.

Улоги
-----

Наумовски глумел во "Ова не е американски филм" на Сашо Павловски, каде ја играл улогата на Боксерот. Исто така, играл и во филмот "Медена ноќ" на Иво Трајков и во филмот "Панкот не е мртов" на Сашо Павловски. Во однос на театарската игра, Наумовски остварил улоги повеќе од 40 улоги, како на пример: "Еден лет над театарот во Косово", "Вдовицата Шејлок - Еврејката од Венеција", "Цар Едип" итн. За улогата на Диц, СС-офицер, во претставата "Sawbones and the Diamond Eater", тој бил номиниран за наградата на Њујоршката фондација за иновативен театар, во категоријата "најдобра улога во драма".

Поврзано
--------

* Австралиски Македонци

Наводи
------

1. ↑  Официјална биографија
2. ↑  "Двајца Македонци номинирани за театарски награди во Њујорк", *Дневник*, година XVIII, број 5530, петок, 1 август 2014, стр. 23.

Надворешни врски
----------------

* Официјално мрежно место
* Тони Наумовски на  Семрежната филмска база на податоци (англиски)
**Кура Окло** била сестра и сопруга на Манко Инка Јупанки, владетел марионета и подоцна владетел на Тавантинсују од 1553 до неговата смрт во 1544. Низ текот на својот живот, Кура Сапа го пратела својот сопруг уште од малите години, преку доаѓањето на престолот и на крајот смртта. Таа родила син, Сајри Тупак, во 1535 година за време на заробувањето на Манко Јупанки. Подоцна следела воена офанзива од страна на Шпанците кога во 1539 година Кура Окло била заробена. За време на заробувањето таа била мачена и силувана и на крај била убиена во 1539 година.

Статуа на Кура Окло во Олантаутамбо

Поврзано
--------

* Манко Инка Јупанки
* Сајри Тупак
* Инки


|  |  |
| --- | --- |
|  | *Оваа статија поврзана со Инките е никулец.Можете да помогнете со тоа што ќе ја проширите.* |
**IC 858** — галаксија во соѕвездието Херкул, заведена во Новиот општ каталог на длабоконебесни тела.

Откривање
---------

Објектот е откриен на 11 јули 1890 година од страна на Луис Свифт.

Податоци
--------

### Податоци од набљудување

Според морфолошката класификација на галаксиите, IC 858 е од видот NF.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 49 м 42 с, а неговата деклинација, односно висината на лакот на тој агол, +46° 5' 22"".

Други поделби
-------------

Проучување на IC 858 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката .

Поврзано
--------

* Портал: Астрономија

* Список на IC објекти (1-500);
* Индекс-каталог;
* Херкул (соѕвездие).

Наводи
------

1. ↑  Запис за IC 858 на *НАСА* (англиски)
2. ↑  IC {{{n}}}, *SIMBAD*, Центар за астрономски податоци во Стразбур

Користена литература
--------------------

* Nilson P.N. Uppsala Ceneral Catalogue of Galaxies. Uppsala: Uppsala Astronomical Observatory, 1973. (15,543) (Catalog)

Надворешни врски
----------------

* Прегледувач на длабокото небо — IC 858[*мртва врска*]
* Поправени информации за IC 858
* IC 858 — VizieR.
* IC 858 — Вонгалактичка база на податоци на НАСА
Тома Вилановски
**Тома Вилановски** (1486 - 1555) — католички светец.

Животопис
---------

Св. Тома се родил во Фуенлано, Шпанија, од татко мелничар. По смртта на татко му, Св. Тома го продал имотот и парите им ги разделил на сиромашните луѓе. Веќе на возраст од 26 години станал професор по филозофија и теологија. Во 1518 година станал свештеник, а благодарение на големата ученост, во 1544 година бил назначен за надбискуп на Валенсија. Тој бил познат проповедник, а верниците често барале од него да ги искаже размислувањата за Господ и за вечниот живот. Св. Тома починал во 1555 година.

Наводи
------

1. ↑  „Верски календар", *Дневник*, година XX, број 6172, четврток, 22 септември 2016, стр. 30.
**IC 988** — расеано ѕвездено јато во соѕвездието Тукан, заведено во Новиот општ каталог на длабоконебесни тела.

Објектот бил предмет и на други истражувања, па освен како IC 988 се споменува и како ESO 29-SC30, in SMC.

Откривање
---------

Објектот е откриен на 27 ноември 1900 година од страна на Делајл Стјуарт.

Податоци
--------

### Податоци од набљудување

Според морфолошката класификација на галаксиите, IC 988 е од видот OCL.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 6 м 13,4 с, а неговата деклинација, односно висината на лакот на тој агол, -73° 17' 53"".

Други поделби
-------------

Проучување на IC 988 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката .

Поврзано
--------

* Портал: Астрономија

* Список на IC објекти (1-500);
* Индекс-каталог;
* Тукан (соѕвездие).

Наводи
------

1. ↑  Запис за IC 988 на *НАСА* (англиски)
2. ↑  IC {{{n}}}, *SIMBAD*, Центар за астрономски податоци во Стразбур

Користена литература
--------------------

* Zwicky, F. E. Herzog, and P. Wild, ""Catalogue of Galaxies and Clusters of Galaxies"",

Vol.I. Pasadena, Calif. California Institute of Technology, 1961. Also, 
successive volumes through 1968. (1,380) (Catalog)

Надворешни врски
----------------

* Прегледувач на длабокото небо — IC 988[*мртва врска*]
* Поправени информации за IC 988
* IC 988 — VizieR.
* IC 988 — Вонгалактичка база на податоци на НАСА
**IC 989** — галаксија во соѕвездието Риби, заведена во Новиот општ каталог на длабоконебесни тела.

Објектот бил предмет и на други истражувања, па освен како IC 989 се споменува и како DRCG 5-52.

Откривање
---------

Објектот е откриен на 23 декември 1897 година од страна на Стефан Жавел.

Податоци
--------

### Податоци од набљудување

Според морфолошката класификација на галаксиите, IC 989 е од видот E0. Видливиот сјај со голо око изнесува 15,5 mag, а оној во рамките на интервалот од минималната до максималната честота 16,5 mag, додека површинскиот сјај изнесува 12,1 *m*/лм2. IC 989 има привидни димензии од 0,2' х 0,2'.

### Астрономски податоци

Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 10 м 43,4 с, а неговата деклинација, односно висината на лакот на тој агол, +17° 41' 0"".

Други поделби
-------------

Проучување на IC 989 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 4205.

Поврзано
--------

* Портал: Астрономија

* Список на IC објекти (1-500);
* Индекс-каталог;
* Риби (соѕвездие).

Наводи
------

1. ↑  Запис за IC 989 на *НАСА* (англиски)
2. 1 2  Students for the Exploration and Development of Space, поправени податоци за IC {{{n}}}
3. ↑  IC {{{n}}}, *SIMBAD*, Центар за астрономски податоци во Стразбур

Користена литература
--------------------

* Nilson P.N. Uppsala Ceneral Catalogue of Galaxies. Uppsala: Uppsala Astronomical Observatory, 1973. (15,543) (Catalog)

Надворешни врски
----------------

* Прегледувач на длабокото небо — IC 989[*мртва врска*]
* Поправени информации за IC 989
* IC 989 — VizieR.
* IC 989 — Вонгалактичка база на податоци на НАСА
Книга на Дамаскин Студит од 1571 г.
**Дамаскин Студит** (на грчки: *Δαμασκηνός Στουδίτης*) — грчки писател и црковен проповедник родум од Солун во XVI век.

Се школувал во Цариград кај реторот Теофан Елеавулк. Се одликувал со богата култура и имал разновидни книжевни интереси. Својата кариера ја започнал како ипоѓакон, потоа станал Рендински епископ, а на крајот од животот бил митрополит. Пишувал творби и во проза и во стихови. Автор е на повеќе дела од кои најпознато е „*Сокровиште"*, напишано на новогрчки јазик со световен карактер, а е публикувано во Венеција во 1558 година. Со тоа дело Дамаскин Студит се вклучил во литературните текови на 16 век. Поголемиот број од неговите книги се пишувани на народен грчки јазик. Творештвото на Дамаскин Студит води до основање на таканаречената дамаскинарска литература која има силно влијание во словенските култури. Зборниците составени од неговите дела биле наречени *дамаскини,* но подоцна тоа име се проширило и на сите зборници со слична содржина, пишувани на јазик близок до народните говори.

Поврзано
--------

* Дамаскини

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 140. ISBN 9989-624-46-1. Недостасува `|author1=` (help)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |